DEŇ PRVÝ DRUHÁ SÉRIA
Sme tu. Je čas. Deň prvý. Prvý deň z 90.
TOM HIDDLESTON „LOKI“/VÝKONNÝ PRODUCENT
Pondelok, 13. jún 2022.
Londýn, Veľká Británia.
V TVA neexistuje čas a ani v Lokiho svete.
A predsa sme tu.
Ale existuje v mojej hlave.
Dnes ráno som sa zobudil plný nadšenia a vďačnosti.
Cítil som sa šťastný, že to môžem robiť a stále to robím…
Áno, teším sa, že som späť.
Späť v hre, späť v TVA, opäť s týmto skvelým tímom.
AKO SA NATÁČAL LOKI - 2. SÉRIA
VSTUPNÁ ZÓNA TVA
ÚRAD ČASOVÝCH VARIÁCIÍ
Všetci sme sa tešili, že budeme skúmať a predstavíme
mnohovesmír v prvej sérii…
Deje sa niečo otrasné.
Keď riešite cestovanie v čase či mnohovesmír,
dej môže byť ťažko stráviteľný.
A môže fungovať,
iba ak ho čo najviac zjednodušíte
a opriete sa o svoje postavy.
Mobius, to som ja.
Ja ťa nepoznám.
Na začiatku musia prebehnúť všetky debaty o tom,
kam tento príbeh zapadne v rámci filmového vesmíru Marvel,
kam zapadne v rámci ostatných príbehov
a ako ovplyvní všetky ostatné postavy.
Ale keď tie debaty prebehli,
pokúsili sme sa vrátiť o krok späť a povedali sme si:
„Dobre, teraz vyrozprávame náš príbeh.“
Bol si zloduchom a teraz už ním nie si.
Ja že sme tí dobrí. Už si tým nie som istý.
Aspoň si nás prinútil klásť vhodné otázky.
Naším cieľom bolo zdôrazniť to,
na kom záleží Lokimu a na kom záleží nám,
a pokúsiť sa zosobniť váhu toho,
čo je časová os, čo na nej je
a čo to pre ľudí znamená.
Našou prácou bolo pomôcť kočírovať tieto postavy, aby boli zraniteľné,
čo vyplavilo na povrch ich ľudskosť.
Viem, aké je ťažké otočiť sa chrbtom všetkému, v čo ste verili.
Ale TVA sa musí zmeniť a musí to začať hneď.
Je to skoro ako snehová guľa.
TVA bola ako snehová guľa,
na ktorej prasklo sklo
a celá guľa sa otriasla,
takže TVA si prechádza podobným procesom,
akým si prešiel Loki v prvej sérii,
teda spytovaním si svedomia a inštitucionálnou analýzou.
To on vybudoval toto miesto! On vám ukradol vaše životy!
Okrem iných sme sa bavili aj o tom,
že vo filmovom vesmíre Marvelu mal vždy problém s rodinou,
ale v TVA našiel novú.
Takže to, že ťa Sylvie vykopla cez časové dvere do minulosti
-spustilo toto všetko? -No, bolo to…
Ktorým smerom máme ísť?
Chémia medzi hercami
je niečo, čo sme chceli skúmať aj v druhej sérii.
Naozaj si dobre rozumejú,
sadli si od chvíle, čo sa prvýkrát stretli na scéne
a bavili sa.
A my sme na tom chceli budovať.
-Dokázali sme to! -Dokázali sme to!
Vyhrali sme!
Je to naozaj výnimočná partia ľudí.
Prvá séria bola plná výziev.
Mali sme tu celosvetovú pandémiu, ktorá nás vlastne scelila.
A myslím, že to vidno na obraze.
-Páni. -Veľmi dobré.
Je skvelé, že sme späť.
Dlho sme sa nevideli.
Je zložité povedať, kto je B-15 v prvej sérii
a kto z nej bude v druhej sérii.
Prvú sériu som si musela pozrieť znova.
Pamätala som si, čo sa stalo, ale aká vlastne bola?
Ako znie? Ako sa pohybuje?
A potom si oblečiete kostým a zrazu si na to spomeniete.
Hej, O.B., toto je Casey. Myslím, že by mohol pomôcť.
Je veľa hercov, s ktorými som nemal možnosť hrať v prvej sérii.
A v tejto sérii mám možnosť…
hrať s každým, úplne s každým.
Máme medzi sebou chémiu, ktorá je úžasná.
A vďaka uvedeniu nových postáv
uvidíte viac zo sveta TVA.
Ty si Ouroboros?
-Áno. -Napísal si Sprievodcu TVA.
-Ty si ho čítal? -Čítal? Ja ho poznám úplne naspamäť.
-Podpíšeš mi ho? -S radosťou.
Je to naozaj vzrušujúce, lebo som fanúšik
filmového vesmíru Marvel už veľmi dlho.
Čauko, vitajte v O&V.
A vždy som fantazíroval o tom, že budem súčasťou rodiny Marvel.
Nemyslel som, že sa to splní,
lebo som sa vrátil k herectvu iba nedávno.
A jedného dňa mi môj agent povedal,
že mi Kevin Feige chce zavolať.
A povedal, že v konkrétnom časovom rozmedzí, medzi piatou a siedmou.
Bol som fakt nervózny.
No zároveň som bol veľmi nadšený.
Spomínam si, že som vtedy bol na mítingu
a osobe, s ktorou som mal míting,
som povedal: „Mrzí ma to,
„ale o 16.50 budem musieť odísť.“
A nepovedal som im prečo.
Nastavil som si budík na 16.50.
A keď mi začal zvoniť, odišiel som,
čakajúc dôležitý telefonát od pána Kevina Feiga.
Práve som šoféroval domov a zrazu mi začal zvoniť telefón.
Zdvihol som ho a na druhej strane
som počul hlas povedať:
„Zdravím. Ahoj. Som Kevin Feige. Zdravím, Ke.“
A rozprával mi o tom,
ako veľmi sa mu páčilo Všetko, všade, naraz.
A ja som šoféroval a…
on iba chválil môj výkon a film.
A ja som začal mať slzy v očiach.
Šoféroval som a nevidel som.
Musel som odstaviť auto na kraji cesty.
A… rozprávali sme sa a potom
sa ma opýtal: „Chcel by si sa stať súčasťou rodiny Marvel?“
Bol som nadšený.
Bol som fakt šťastný.
To, že mi zavolal, znamenalo pre mňa všetko.
Rád som súčasťou tímu.
A, samozrejme, o pár mesiacov neskôr
som letel do Londýna.
To je všetko, čo potrebuješ vedieť.
O.B. je postava, ktorá je zábavným vstupom
do sveta Opráv a vylepšení
a ďalšou zaujímavou vrstvou na odhalenie TVA.
Všetko, čo potrebujete vedieť o tomto, som napísal v tomto.
Podobne sme chceli vyrozprávať viac príbehov o našich minutároch.
Takže spoznáme generálku Doxovú, ktorú hrá Kate Dickieová,
či Lovca X-5, ktorý sa stane Bradom Wolfom, ktorého hrá Rafael Casal.
Vitaj späť. Čo keby si mi zložil ten golier a správal sa ku mne
ako k niekomu, kto ťa prevyšuje?
Nepracujem tu.
Dobrý argument. Mal by si prestať kvákať.
X-5 alias Brad Wolfe je antagonistom druhej série.
Je to divná fráza v seriáli, ktorý je o antagonistovi.
Všetci sme v seriáli,
ktorý odhaľuje dvojstránku a ľudskosť antagonistu.
A v mnohých pohľadoch hovoríme
o X-5 a Bradovi Wolfovi
ako o zrkadlovom obraze Lokiho v druhej sérii,
ďalšej osobe, ktorá cíti krivdu
a snaží sa nájsť spravodlivosť pre seba
a prísť na to, čo dobro v nej znamená.
Prospelo by ti trochu sebareflexie, tak dovoľ mi ti s tým pomôcť.
Si to ty. Ty si problém.
Vždy, keď sme našli verziu teba, ty si bol problém.
Veľkou časťou mojej práce bolo dostať sa Lokimu pod kožu.
Myslím si, že Tom a ja sme si to veľmi užili.
A skvelé je, že postava X-5 či Brada Wolfa
pracuje v TVA tak dlho,
že čítal jeho spis nespočetnekrát.
Pozná ho fakt dobre.
Predtým som povedal fakt hnusné veci
a spomenul som tvoju matku. A to ma naozaj mrzí.
Čo robí toto?
Tom je človek, ktorý udáva tón pre všetko.
A veľa sme sa rozprávali o tom,
ako nastaviť spodné a horné hranice seriálu.
A keď sa pozriete na Toma, viete, ako ďaleko môžete zájsť.
-A teraz už poznáme čísla. -Áno.
Áno.
A on je v tomto svete veterán a pozná,
čo daná scéna potrebuje.
Je úžasné ho sledovať,
keď umiestňuje značky a hovorí „Dobre, poďme…“
„Poďme toto zahrať takto alebo toto vo veľkom.“
Ideálne by si mal naháňať motorku a ja naháňam…
Presne. Áno.
Mnohí z nás nehrali v ničom tak veľkolepom.
Toto je svet, v ktorom sa ľudia teleportujú,
vybuchujú steny a letíte skrz priestor a čas.
A ja potrebujem pomoc si na to zvyknúť, musí mi niekto pomôcť.
Tom ani zďaleka nie je len hlavný predstaviteľ.
Je so scenáristami, je s tvorcami vizuálnych efektov,
je pri nás všetkých.
Je autorom všetkého, čo sa týka Lokiho.
Skupina ľudí bude mať kolektívnu auru
pre ten jedinečný okamih v čase.
Dáva to zmysel?
Ako keby si…
Tom je famózny.
Vždy chce do toho dať všetko.
RICHARD GRAVES PRVÝ ASISTENT REŽISÉRA
Tých 20 percent navyše.
A prichádza s tým, že chce pracovať, chce hrať.
Chce dosiahnuť istý cieľ.
PAUL ZUCKER STRIHAČ
Mojou prácou strihača je počúvať jeho výkony.
Tomov výkon má odtiene.
Môže prispôsobiť svoje tempo,
môže prispôsobiť svoju intenzitu.
Ale vo všeobecnosti je veľmi sústredený.
Nejde o kde, kedy či prečo.
Ide o to, že kto. Na kom mi záleží.
Dokážem prepísať svoj príbeh.
Koniec scény.
Čo je naozaj zaujímavé,
že deň sa každé ráno začína tým,
že Tom kráča na pľac,
ale skôr než ho uvidíme, ho počujeme,
pretože vždy chodí na pľac
s malým prenosným reproduktorom.
A počujete ako vstupuje do štúdia,
prichádza na scénu
a keď dorazí, všetkých to skrátka prebudí
a zlepší im náladu.
A takto začíname každý deň.
Je úžasné ho tu mať,
vedie nás ako Loki
a všetci ostatní tvoria skvelý tím.
A je to tím, ktorý zachráni
celé ľudstvo.
Úprimne, presne to robíme v TVA.
Máme tu väčší problém.
-Ten, ktorý ostáva. -Rozumiem a dostaneme sa k tomu.
Ale na to potrebujem Lokiho, ktorý ostáva.
Musíme vyriešiť to, že stále mizneš.
Vedeli sme, že v tejto sérii chceme realizovať
myšlienku šmýkania sa v čase.
Veľa sme sa bavili o Bitúnku č. 5, románe Kurta Vonneguta,
kde je niekto, kto sa šmýka v čase, nekontrolovateľne,
a snaží sa pochopiť zmysel svojho života a naratívu,
lebo ho prežíva nechronologicky.
A bolo v tom niečo pôsobivé v spojitosti s Lokim.
Zúfalo sa snaží dostať späť do TVA,
aby dal všetkým vedieť, že sa blíži niečo hrozné.
A napriek tomu Loki nemôže zostať na jednom mieste.
Niečo sa stalo s podstatou času.
Keď Sylvie zabije Toho, kto ostáva,
časové osi sa začnú rozvetvovať.
A v podstate Lokiho kotva v časovej dimenzii
sa stáva nestabilnou.
Je to možné, Mobius. Bol som v minulej TVA
a zrazu to v sebe cítim, ide ma roztrhať,
šmýkam sa časom, vytrháva ma odtiaľ sem.
-Ako je to možné? -Netuším.
Ale neviem, kedy sa to stane znova.
Jeho fyzická prítomnosť nemá stabilitu
v realite času.
Dokonca aj teraz. Myslím,
že ja som teraz tu.
Som v priestore, ale som tu teraz.
A Loki má problém,
a to taký, že je zakorenený v priestore, ale nie v čase.
A teda v podstate skáče…
Dofrasa!
…medzi minulosťou, súčasnosťou a budúcnosťou.
Je na jednom mieste a potom zrazu je na rovnakom mieste,
ale v inom čase.
Je to nesmierne destabilizujúce pre neho
a všetkých, ktorí sú v jeho prítomnosti,
pretože to vyzerá, ako keby vždy zmizol.
-Práve si zmizol. -Ja viem.
A ja to už nechcem vidieť, pretože je to hrozné.
Čo? Vravel si, že to nie je až také zlé.
Klamal som.
Postupnými diskusiami sa to celé vyvinulo
z pohľadu scenára, postavy aj z vizuálneho pohľadu.
A uvedomili sme si, že by mohlo byť veľmi zaujímavé,
keby to bol pre neho bolestivý zážitok.
A Tom sa do toho ponoril.
Takže veterný mlyn a potom dole.
A podal neuveriteľné výkony,
ktorých elementy potom vo vizuálnych efektoch pospájame,
aby sme zachytili, ako sa pohybuje medzi rôznymi dobami.
Lokiho telo sa roztrhne na molekulárnej úrovni.
Roztrhne sa každý jeden atóm. Každá bunka v jeho tele
sa roztrhne, rozoberie, rozloží
a potom sa veľmi rýchlo znovu zloží
a dá dokopy v inom čase.
V jednej replike sa to opisuje,
ako keby sa rodil a zomieral v rovnaký čas.
A myšlienka, ako to vizualizovať,
ako dosiahnuť, aby to pôsobilo
hrôzostrašne a skoro ako v horore.
Ale nie krvavo a nechutne,
ale skôr štýlovo a elegantne.
Hanbím sa priznať, že v mojom
obmedzenom repertoári fyzických schopností
sa v skutočnosti neviem šmýkať v čase.
Takže sme museli nájsť spôsob.
Samozrejme som vedel, že v istom bode
mi bude geniálne asistovať oddelenie vizuálnych efektov.
A chcel som, aby mali s čím pracovať,
takže sme skúsili natočiť rôzne variácie
vtiahnutia či vytiahnutia,
vytrhnutia
či zatiahnutia do reality.
A môžeš potom spraviť prudkú otočku priamo do kamery?
Aby si skončil na kamere,
otoč sa a skonči na kamere.
Dáva zo seba všetko a robí
všetky tieto pohyby úplne geniálne.
Nemohli ste si žiadať lepšieho umelca
a lepšieho partnera v tomto projekte.
Možno to skúsim raz aj týmto smerom?
A potom sa otočím, áno.
V strihu sme všetky tie elementy spojili.
Vybrali sme tie… najšialenejšie mávania rukami
a v strihu sme na to vytvorili efekt.
A potom sme sa hrali so zvukmi.
Mali sme zvuky naťahovania a chrupčania kostí
a všeličo možné, čo by vylepšilo
vizualizáciu časošmyku.
A potom sme vzali všetky tie pohyby,
vytvorili z nich akúsi zmes
a natiahli ju medzi scénami.
A v 3D na počítači
simulujeme a spájame tieto herecké výkony,
využívame simulačný a modelovací softvér,
aby sme natiahli jednu verziu pohybu k druhej
a navodili pocit, že sa vytrháva z času
a rodí sa a zomiera v rovnakom čase.
Už teraz skladám klobúk dole
pred tímom vizuálnych efektov za ich pomoc.
Ale je to veľmi fyzická vec.
Oveľa fyzickejšia ako som čakal.
Škola súčasného tanca v Londýne.
Mali sme možnosť hrať zábavnú hru,
nechať Lokiho šmýkať sa cez rôzne momenty
cez všetky vetvy Posvätnej časovej osi.
Ale vždy ho to ťahá k ľuďom, ktorých pozná,
alebo na miesta, na ktorých už bol.
A potom si začíname uvedomovať, že istým spôsobom
je možno Loki lepidlom, ktoré všetko drží pokope.
Každý jeden z tvojich priateľov má temporálnu auru, správne?
Správne.
Tak to znamená, že skupina ľudí
bude mať kolektívnu auru pre ten jedinečný okamih v čase.
Pri každej postave v TVA
sme chceli ísť viac do hĺbky toho, akí sú,
čo ich poháňa.
A všetci existujú počas tejto výraznej zmeny.
Oznámte TVA, aby ihneď prestala s odstraňovaním.
Každý v TVA žil na jednej ceste
a teraz sa zrazu dozvedia, že tú cestu im nanútili,
že mali iné životy, že všetci sú Varianti.
Ja nie som lovec, ty nie si analytik.
Toto tu nie je skutočné.
Je veľmi ťažké sledovať celý príbeh.
Kvôli tomu časošmyku
je tu minulý Loki, súčasný Loki
minulá B-15, súčasná B-15,
Variantka B-15 na časovej osi
a aj minule sme si povedali:
„Toto je prvýkrát, čo sa Loki šmýka v čase.“
A ja som povedala: „Nie, to sme už videli.“
A oni: „Nie,
„točili sme to mimo poradia, nevidela si to.
„A nebola si to ty, bola to B-15 na časovej osi,
„nebola to B-15 v TVA.“
A ja že…
Mali sme mnoho debát o tom, ako všetci zareagujú na to,
že mali životy na časovej osi.
B-15 mala inú skúsenosť,
lebo Sylvie jej ukázala, aký život mala na časovej osi.
Bola som šťastná.
Čo teraz?
Takže keď vojde,
jej postoj voči tomu je dosť rázny.
Chce sa k tomu pocitu vrátiť,
ale tiež musí bojovať preto, aby to mohli mať aj iní ľudia.
Ľudia majú na časovej osi svoje životy, Mobius.
Mali by dostať šancu, aby ich žili.
Krása v scenári je v tom, že každý má nejakú cestu.
A ja osobne
začínam v plnom zbroji
s časovou palicou a zatýkam bohov.
A končím s krivou kravatou a bez zbroja.
Je čoraz jemnejšia
a vracia sa k tomu, kým raz bola na časovej osi
a nie k tomu, čo z nej spravila TVA.
Teraz sa už nedá ustúpiť.
Kto povedal niečo o ústupe?
Dnes točíme scénu,
ako sa Loki vracia na časovú os, aby našiel Mobia,
ktorý žije svoj pôvodný život a pracuje v…
Vlastne tu. Volá sa to Piranha.
V Piranha Powersports.
A predávajú takéto veci.
Hovorí sa, že vodný skúter je horský bajk vyspelého muža.
Tak chcete byť ako Poseidon?
Naskočte na tohto tátoša.
Ako vytvoriť osobnosť ako je Don,
ktorý je iný ako Mobius? Nuž, Don je predavač.
Takže má povahu, ktorá sa snaží predávať.
Hej, poznáte havajské slovo „mana“?
Znamená duševnú životnú silu, ktorá preniká do celého vesmíru.
Ste pripravený naskočiť na tohto tátoša a nasávať manu?
A Mobius je skôr akýsi cynický detektív.
Musíte byť opatrný, keď to robíte tak dlho ako ja,
lebo začnete poľavovať, ak nebudete opatrný.
Všetko začne byť predvídateľné, jednotvárne.
No vy do tej pesničky vnášate nový život.
Situácia je vtipná, svet je vtipný.
Postavy majú… charaktery.
Mobius vie byť excentrický,
lebo excentrický je aj Loki. Skrátka je.
Ale oni si to neuvedomujú.
Sú to obyčajní muži v tomto absurdnom svete.
Vietor vo vlasoch, tvárou prerážate hmlu
a pred vami nič, iba otvorené more.
Páni, mám pocit, že zdolávam vlny.
O.B. je na časovej osi autor sci-fi.
Volá sa A.D. Doug.
Má doktorát, je extrémne múdry.
Ale je to vášnivý spisovateľ.
A píše úžasné sci-fi romány,
ktoré nikto nechce čítať.
Hej, pozri sa! Máme šťastie. Mali by sme to skúsiť.
A teraz sme v jeho garáži. V jeho dielni.
Je to jedna z najsuprovejších kulís, aké som kedy videl.
Pri tomto seriáli ma prekvapilo,
že mnohé kulisy sú praktické.
Je to niečo, na čo som zvyknutý
z osemdesiatych rokov, keď sa to takto robilo.
A je to pastva pre oči.
Je to tu bezpečné?
Áno, celá táto oblasť je opustená.
Celé kilometre ani duša.
Vediac, že ste boli vytrhnutí z časovej osi,
aby ste pracovali pre TVA,
vás núti premýšľať
o tom, kým bol tento človek predtým.
OSTROV ALCATRAZ
Casey. Vďakabohu, si tu.
Ako si sa sem dostal?
Kde vlastne som?
Na Alcatraze.
Vidieť Caseyho ako Varianta
a točiť scény na Alcatraze
bolo úžasné.
Fakt, že Casey bol väzeň,
bol podľa mňa hustý zvrat.
Keď som si čítal scenár, pamätám, že som si povedal:
„Toto nechcú, aby som robil. Toto je úžasné.“
Musíš sa z ostrova dostať sám.
Prepáč, kamoš.
ZANIAC! PAMÄTNÁ BROŽÚRA
Brada Wolfa spoznávame v prvej epizóde
a číta si Mobiov magazín o jet ski.
A pri tom si uvedomuje:
„No moment, existuje väčší svet,
„ktorý som ešte nezažil.“
Vrátil sa v čase, tak trochu obišiel systém.
Nemôže sa vrátiť a natočiť Star Wars,
nemôže urobiť nič veľké, čo by zmenilo priebeh dejín.
Ale môže si povedať: „Čo keby som začal točiť filmy podľa komiksov?“
„Čo keby som ich začal robiť skôr, než budú fakt populárne?“
Z X-5 je teraz herec?
Alebo je v utajení.
Zdá sa mi to dosť skutočné.
Za nami je premiéra Zaniaca v sedemdesiatych rokoch.
Je tu veľký dav, ktorý chce vidieť filmovú superstar Brada Wolfa
v titulnej úlohe Zaniaca.
A Loki a Mobius sa tu objavili,
aby sa pokúsili zistiť, prečo ich sem sledovač X-5 vedie.
A sú ohromení, že teraz je úplne iný človek
a musia prísť na to, prečo.
Čo hovoríte na váš raketový vzostup k sláve?
Nemám slov, ale viem, že vyzerám dobre.
No tak, pozrite sa.
Vyzerám božsky dobre.
Myslím, že Bradov film neobstojí v skúške času.
No tak, Mobius! Zničíš mi tento život!
Tento život?
Môcť prerážať dvere, utekať po uličkách,
skákať zo schodov a ísť do podzemia,
a nechať sa naháňať bohom v šialenom bludisku
je vždy dobrodružstvo.
Teraz si už aj kaskadér?
Rozkošné.
Spomínam si, keď som sa bavila s producentom Kevinom Wrightom
po scéne, v ktorej Sylvie zabije Toho, kto ostáva.
Bola to posledná scéna, ktorú sme natočili
v Atlante v prvej sérii.
A povedal mi: „Čo myslíš, kam pôjde Sylvie potom?“
A ja že: „Kam si myslím, že pôjde Sylvie?“
„Myslím, že bude veľmi hladná.“
A tak som sa naučila dávať si pozor na to, čo poviem producentom.
Lebo zrazu som mala oblečenú uniformu McDonald's.
A objednávala si všetko z menu.
Ako to tu chodí?
Čo si dáte?
Žiadne veverice, vačice, ani krysy.
Niečo, čo je už mŕtve a nič, čo má tvár.
Prosím.
Toto je vlastne iba metafora pre Sylvie,
ktorá chce zažiť skutočný svet.
A nemusieť neustále utekať,
skrývať sa na dejiskách apokalýps,
kde je neustále v nebezpečí,
ale zažiť, aké je to byť normálna.
Je na vetve časovej osi
v podstate po prvý raz
a má slobodnú vôľu.
Nikdy ju nemala. Sylvie nemala existovať.
Nie je súčasťou Posvätnej časovej osi,
takže odmala je na úteku pred TVA.
A toto je jej prvá príležitosť
experimentovať so slobodou, s možnosťou výberu.
Pozri, veľmi rada by som videla TVA spálenú na popol,
ale neplánujem sa tam vrátiť.
Môj život je tu.
Sylvie si uvedomila, čo všetko jej ušlo,
a začína nadväzovať kontakty s ľudskými bytosťami.
A začína si uvedomovať, aké je to pre ňu dôležité.
Tvoji priatelia sú tam, kam patria.
Ale bez nich…
Kam teda patrím ja?
Všetci si píšeme svoj vlastný príbeh.
V prvej sérii sme mali ozaj úžasní tím
a chceli sme zo štábu zachovať každého, koho sa len dá,
takže produkčný dizajnér Kasra Farahani
pracuje aj na druhej sérii.
Na epizódu si zasadol aj na režisérsku stoličku.
Tak isto vedúci vizuálnych efektov, Dan DeLeeuw,
s ktorým sme pracovali na mnohých filmoch na oddelení vizuálnych efektov.
Za tú prácu bol viackrát nominovaný na Oscara.
Je zaujímavé sledovať, ako ľudia úspešne zaujmú nové role.
Podobne úžasnú skúsenosť sme mali pri Moon Knightovi s Aaronom a Justinom.
A oni sa stali kľúčovými režisérmi na tomto projekte,
režírovali štyri zo šiestich epizód.
Všetkým štyrom našim režisérom, Aaronovi a Justinovi, Danovi a Kasraovi
sa veľmi páčilo,
čo sme vytvorili v prvej sérii.
Vedia, že ide o rozbehnutý projekt.
Takže neprišli s tým, že idú všetko meniť.
Každý jeden z nich poznačil niečím vlastným svoju epizódu.
Veľkou súčasťou nášho repertoáru
sú postavy, ktoré rastú spôsobom,
že prestávajú byť zloduchmi vo svojich príbehoch
a stávajú sa hrdinami.
Tu sa to celé začalo.
Loki má sci-fi prvok,
ktorý veľmi pekne zapadá do našej práce,
rovnako, ako keď Moon Knight dostal povolenie byť fakt divný.
Jedna z prvých vecí, ktoré nám Kevin Feige povedal,
keď sa nás opýtal, či chceme pracovať na druhej sérii:
„Nechceme, aby ste do toho išli, pokiaľ to nebude niečo iné.“
A myslím, že to nás veľmi priťahovalo,
že seriál môže byť taký divný, aký len chceme.
Takže nepôjdeš… Takto.
Preto, lebo stále skáče, takže skôr tu dole.
Pochádzajú z hororového sveta
a vidím to, keď natáčajú,
že milujú pomalé približovanie na tvár,
milujú symetriu, radi vytvárajú atmosféru.
Pre herca je to veľká zábava,
zvlášť, keď viete, že na obraze to bude vyzerať dobre.
Keď pripravujeme zoznam záberov, zoznam,
či čokoľvek v rámci predprodukcie,
doslova pracujeme s nákresmi, fotografiami
a občas aj s modelmi kulís.
Takže nič vás neprekvapí, keď sem vstúpite.
Keď sme pracovali na záberoch a zozname záberov a plánovali,
napísali sme hustý, 12-stranový dokument
o všeobecnom vizuálnom prístupe.
A potom sme postrihali hodinové video s rôznymi príkladmi
vecí, ktoré fungujú, a vecí, ktoré nie,
a toto urobíme a toto nie,
lebo vizuálny štýl je iný ako v prvej sérii.
A potom to náš kameraman Isaac Bauman
vzal a spravil z toho 700-stranovú knihu,
kde neboli len odporúčania, ale celá kniha
o vizuálnom jazyku seriálu do najmenších detailov.
Keď navrhujete vzhľad projektu,
ak chcete, aby bol štýlový
a celistvý, usilujete sa o čo najmenšiu nejednotnosť.
Vytvoriť čo najmenšiu rozmanitosť, čo sa týka vzhľadu,
aby projekt pôsobil celistvo.
Chceli sme však urobiť niečo iné
v každom časovom období, v ktorom sa pohybujeme,
lebo taká bola motivácia.
Nemohli sme to odignorovať.
Skôr, než sme začali natáčať prvú epizódu,
zmapovali sme všetky časové obdobia, všetky kulisy.
Všetko bolo kalibrované tak, aby vyniklo
a bolo špecifické a motivované prostredím, v ktorom sa nachádzalo.
Ale tým, že sme robili prípravy v takom predstihu,
sme sa tiež uistili, že každá jedna vec pôsobí ako súdržný kus koláča.
Pri prvej sérii ma požiadali, aby som prišiel pomôcť
s vizuálnymi efektami v postprodukcii.
Zamiloval som sa do tohto seriálu. Takže keď som dostal otázku:
„Hej, nechceš si odrežírovať jednu epizódu v druhej sérii?“
Chopil som sa šance.
Iróniou je, že druhá epizóda má najmenej špeciálnych efektov
v celej sérii.
A mnohí zo štábu prišli za mnou s tým, že:
„Je divné, že ty pracuješ na epizóde,
„ktorá má najmenej vizuálnych efektov.“
„Áno. To napadlo aj mne.“
Druhá epizóda má trochu konšpiračný
a trochu trileroidný štýl.
Musia nájsť Sylvie,
chcú odpovede o tom, čo sa stalo na konci času.
Keď som prvýkrát čítal scenár,
mal som pocit, že to pôsobí ako Francúzska spojka,
filmy zo sedemdesiatych rokov, kde sledujete z perspektívy postáv,
keď lúštia hádanku.
Dan povie: „Videl som, čo si urobil v prvej epizóde.
„Spomínam si, čo si urobil na čítačke druhej epizódy.
„Nezabudni, urob to na tretiu klapku.
„Dvakrát čisto,
„potom sa s tým pohraj.“
-Zaniac. -Čo o ňom?
-Chcem o ňom vedieť. -No tak.
-Prosím. -Môj film máš v paži.
Brad, videl som plagát. Vyzeral strašidelne.
Nie je.
Nie je strašidelný. Je to prepracovaný triler, jasné?
-Ozaj? -Je to umenie.
Čo ty o tom môžeš vedieť.
Aj keď konceptuálne
je to ako televízny seriál,
máte showrunnerov,
štúdio zastrešuje scenáre, ale keď vás zavolajú,
okamžite sa ocitnete v miestnosti so všetkými ostatnými,
kde sa pracuje na scenároch,
sú tam scenáristi aj producenti
a ďalší režisér tejto série,
a všetci spolupracujete na všetkých epizódach.
Bavíme sa o scenároch a máme pri tom aj Toma,
zavoláme Owena aj Sophiu,
každý povie svoj pohľad na postavy
a to vylepšuje a vylepšuje scenáre…
A vždy je to o tom, že najlepší nápad vyhráva.
Tá hra s tieňmi bola už trochu príliš, nemyslíš?
Bola na mieste.
Som v tomto tíme už nejaký ten čas.
Od jesene 2019.
Vtedy sme začali prípravy k prvej sérii.
A keď prišla táto séria, začala sa riešiť,
spýtali sa ma, či chcem byť súčasťou scenáristického tímu,
čo bola veľká pocta a veľká zábava…
Istým spôsobom to dávalo zmysel, lebo veľká časť seriálu
vychádza zo sveta, v ktorom sa odohráva.
Z tej príležitosti
vzišla ešte lepšia príležitosť režírovať tretiu epizódu,
ktorá je úplne iná ako zvyšok série, môžem povedať.
Kasra točí veľmi dlhé zábery
veľmi zložitých scén,
kde točia celú scénu takmer iba na jeden strih,
čo je fakt super, lebo je to výzva.
Ľahko sa viete do toho dostať, keď to stále nestrihajú.
Máme odlišný štýl. Nič nespoznávam.
Ty si muž činu, to beriem.
Ja mám pomalý, rozvážny, intelektuálny prístup,
lebo vidím úplne všetko.
Rozhodnutie, aby sa táto epizóda odohrávala počas Svetovej výstavy
vzniklo pred mojím pôsobením v projekte,
ale myslím si, že je to veľmi jedinečné a ikonoklasické prostredie.
A je to tiež veľmi nepravdepodobné miesto,
pre miesto pobytu ďalšieho Kangovho Varianta.
Ak sú tu, nájdeme ich.
Ak sú tu.
Zistíme to iba jediným spôsobom.
Toto je Midway Plaisance.
Niektorí ľudia ho označujú ako zábavný park
či obchod s darčekmi Svetovej výstavy.
A Midway bola v podstate jej rekreačná časť,
kde sa nachádzali vystavovatelia z rôznych kútov sveta
v prístupnejšom formáte pre robotnícku triedu.
Nie je to koleso úžasné?
Strih.
Ako môžete vidieť, na oboch koncoch kulís máme modré plachty,
ktoré rozšíria kulisy.
Ale podarilo sa nám postaviť celkom veľkú časť.
Uvidíte Káhiru, egyptskú výstavu,
a je tu aj čínska dedinka
a nórsky dlhý dom,
kde sú dôležité sochy nórskych bohov,
no Loki bol vynechaný.
Vieš, niekedy zabudnem, že si jedným z nich.
Si jedným z nich. Neskutočné.
V druhej sérii
sme rozhodne chceli použiť Toho, kto ostáva
a v istej forme aj Varianta Toho, kto ostáva.
Ale chceli sme prekonať ich očakávania,
aby to nebolo také priamočiare, ako by ľudia mohli čakať.
Takže keď vidíme Jonathana na javisku,
je to Ten, kto ostáva
a je to jeho úplne iná verzia.
Nebuďte šokovaní,
keď vám poviem,
že čas je budúcnosťou pre…
energiu.
Je to geniálny vedec,
no narodil sa do nesprávneho času.
A jedného dňa sa možno stane Tým, kto ostáva.
Stane sa tým nebezpečným, hrozivým človekom.
No teraz je to celkom sympatická postavička.
Ide nám to tu skvele.
Sme vo veľkom Chicagu.
Volám sa Victor Timely.
Čas je všetko.
Čo sa týka samotných krosien,
toto je v podstate prototyp
časových krosien, ktoré sa nakoniec
stanú jadrom TVA.
A myšlienka je, že vynález Victora Timelyho
spolu s informáciami, ktoré má z Príručky TVA,
ktorú napísal O.B.,
vytvárajú proces, vďaka ktorému prišiel s týmto prototypom krosien.
Moje temporálne krosná
menia temporálny rozpad elektriny prúdiacej cez ne,
znižujú jej entropiu a zbierajú ju
do jemných vlákien…
energie!
A v prípade týchto z viktoriánskej éry,
myšlienkou je, že tkajú pramene energie,
pretože tieto zdokonaľujú efektivitu
elektrického výkonu.
A tie v TVA aplikujú rovnakú myšlienku
na pramene času.
Takže majú podobný vizuálny jazyk,
tieto krosná a tie v TVA,
ale tieto sú vyrobené z materiálov
a konštrukčných metód z viktoriánskej éry.
Každá veda je fikciou,
až kým nie je faktom!
Pán Timely. Na moment, prosím.
No iste.
Musíme si pohovoriť o vašej budúcnosti.
Gugu úplne chápala, kam chceme dostať Renslayerovú.
Ľahko mohla skĺznuť do záporáčky, ale nakoniec je ľudskou bytosťou.
To ty si uprednostnil predo mnou Lokiho.
Nevyťahuj tu na mňa tímovú kartu.
Je ľahké sa pozerať na Renslayerovú ako na jednorozmernú postavu,
teda ktorá chce moc a nič viac.
My sme však mali silný pocit, že jej ide o to,
že jej ukrivdili a úprimne túži
priniesť stabilitu do TVA, čo je dôležité.
Takže ona je antagonistka, no nie záporáčka.
-Minútka? -Áno?
-Nastal tvoj čas. -Chyťte ho!
Minútka sa vracia, takže budeme vidieť aj ju.
Bude s ňou milé pracovať.
Keď ju vytiahneme z prívesu, vie byť veľmi temperamentná.
No, dokonca ešte pred TVA a ňou ste vytvorili mňa.
A pracovali sme spolu na konci času.
Som tu, pretože viem, akým úžasným mužom sa stanete.
Na pľaci hrá Minútku lampa.
Máme na scéne čítača, ktorý je veľmi šikovný
a spolupracuje s hercami, aby vytvorili scénu.
Ja a režisér Kasra potom odídeme
a postriháme verziu scény, ktorá funguje.
Potom prichádzajú na rad moji asistenti,
ktorí dajú dokopy verziu Minútky.
A potom nahráme audio s Tarou.
Takže znova zdokonalíte scénu.
A dúfate, že animácia vyjde tak, ako má.
Rising Sun Pictures animovali Minútku v tejto sérii. Je fenomenálna.
Pôvodnú oranžovú Minútku
trochu prepracovali,
aby jej dali trochu iný vzhľad,
aby mohla byť expresívnejšia a tak.
Len sleduj.
Potom tu máme čiernobielu Minútku, ktorú vidíme v tretej epizóde,
a, pôvodne, Kasra, ktorý režíroval túto epizódu,
chcel, aby mala klasickú 2D animáciu.
Mohli sme to urobiť, ale bolo by to neúmerne drahšie.
Tak sme sa opýtali, či ju môžu spraviť tak,
aby vyzerala ako 2D animovaná postava?
Lepšie?
Dokázali to urobiť a vyzerá fantasticky.
So všetkou svojou mocou a všetkými „schopnosťami“,
držal si si ma iba ako vec.
Svoj počítač, svoju hračku.
Namiesto toho, čím som mohla byť.
Tvojou milou.
TEMPORÁLNA RADIÁCIA
Toto je riadiaca miestnosť temporálneho jadra.
VITAJTE TEN, KTO OSTÁVA!
Táto kulisa je silno ovplyvnená
východoeurópskymi atómovými elektrárňami z polovice dvadsiateho storočia
či veliteľstvami protivzdušnej obrany.
Keď prechádzate cez zadržiavaciu chodbu,
prechádzate cez niekoľko dverí, ktoré sú hrubé asi meter.
A potom, keď sa dostanete k hlavným dverám do riadiacej miestnosti,
prah tých dverí má takmer tri metre.
A potom vojdete sem
a keď vchádzate do pretlakovej komory riadiacej miestnosti
a keď prejdete cez dvere komory,
sú tam ďalšie 2,5-metrov hrubé
betónové dvere, cez ktoré musíte prejsť.
Myšlienka je, že to, čo je za oknom,
je najúžasnejšia sila,
niečo podobné jadrovému výbuchu či vulkánu.
Oblečte sa, choďte po lávke najrýchlejšie ako viete.
Vložte multiplikátor, stlačte gombík, spustite ho a naspäť.
Bolo ozaj skvelé, že sme tu boli všetci.
V tejto miestnosti sme strávili veľa dní.
Točili sme veľa rôznych verzií tých istých udalostí,
znova a znova, skoro ako vo filme Neuveriteľný deň.
Stlačte zelený gombík.
Výborne. Teraz to spustite.
Áno, dokázali ste to. Vráťte sa. Rýchlo!
Bola to fakt zábava,
keď sme sa išli zblázniť.
Mali sme ponorkovú chorobu, boli sme na hrane.
Áno.
V tejto miestnosti som strávila toľko dní.
Natočili sme túto scénu,
verziu A, verziu B, C, D, E, F, G, H,
I, J, K, L, M, N, O, P...
A potom som šla domov a snívalo sa mi o tom.
A musím sa vrátiť a točiť to odznova.
A potom zase domov a snívať o tom.
A potom zase na scénu a točiť to odznova.
Teda vždy si budem pamätať temporálne jadro.
Čo sa týka krosien, museli sme robiť prieskum.
Aby sme sa uistili, že sú realistické.
Výtvarníci boli neuveriteľní.
To oni začali s konceptom.
A ten sme potom odovzdali v predprodukcii
firme zvanej Trixster, ktorá pôsobí v Nemecku.
A začali skúšať, aby tá vec fungovala.
Pôvodne to malo mať veľkosť mesiaca.
Ale aby to bolo také veľké, ako to vidíme na obraze,
muselo by to byť tak extrémne ďaleko,
že by to nebolo pre nás funkčné,
nemohli by sme tam ísť a opraviť to.
Benson a Moorhead tam chceli mať strašne veľa farieb.
Chceli vidieť celú škálu.
Osvetlenie temporálneho jadra
bolo fakt masívne, najväčší set svetiel v celej sérii.
Keď sa postavy pohybujú cez priestor,
kĺzajú ponad nich dúhové lúče.
Máte asi päť minút.
A to bolo nesmierne ťažké vymyslieť.
Prvý problém je, že žiadna LED nedokáže
vytvoriť dúhu s vymedzenými vrstvami farby.
Takže hlavný osvetľovač, Mark Taylor, spolupracoval
s Chrisom Townsendom, vedúcim vizuálnych efektov,
aby pomocou nástrojov VFX vyvinuli dúhu,
ktorú sme vytlačili na takéto malé tanieriky.
Vyzerajú ako Petriho misky, malé mikroskopické tanieriky.
A potom sme ich dali do takých zariadení,
ktoré sú určené hlavne pre divadlá,
pohybujúce sa, bodové, reflektorové zariadenia.
A svetlo prešlo cez ten tanierik
a premietalo dúhu na scénu.
Zistili sme však, že to, čo sme vložili do počítača,
a to, čo bolo vytlačené
a ako to vyzeralo, keď tým prešlo svetlo,
boli úplne odlišné veci.
Takže sme museli ísť na to odzadu.
„Dobre, takže výsledný dizajn vyzerá takto,
„keď ho premietame.“
Ani trochu nevyzerá ako návrh.
Všetky návrhy preto museli vyzerať divne,
aby to v skutočnosti vyzeralo normálne.
Nielenže nám to zabralo desať týždňov príprav,
ale aj prvých desať týždňov natáčania,
kým sme prešli do riadiacej miestnosti temporálneho jadra
a skúšali to spôsobom pokus-omyl.
Verte mi. Ak zastanete, zomriete.
Dobre.
Poďme na to.
Hlavným cieľom bolo,
aby ten oblek bol čo najviac ťažkopádny.
CHRISTINE WADAOVÁ KOSTÝMOVÁ NÁVRHÁRKA
Verte či nie, nie je ľahké dosiahnuť to v tomto rozsahu.
Už nie.
Nie je ľahké nájsť správny materiál.
Napríklad som vyskúšala rôzne úpravy materiálu,
aby som dosiahla tento retro vzhľad,
ale zároveň ochrannú kvalitu.
A myslela som si, že to spraví latex,
ktorý nanesiem na plátno.
A asi po troch týždňoch sme zistili, že sa mení do ružova,
lebo latex reagoval na UV žiarenie.
Potom sme museli nájsť ochranu proti UV…
V každom prípade sme to celé museli zahodiť.
Museli sme vyrobiť ďalší a už sme mali celý tento proces vyskúšaný.
Ale temporálny oblek sa pod temporálnou energiou odlupuje
a bola…
Bola pod ním prešívaná vrstva, ktorá mala reflexnú kvalitu.
Na to, aby sme dokázali
dostať cez tie stroje stovky metrov prešívaného materiálu,
sme museli zostrojiť špeciálne nosidlá,
takže do toho šlo nekonečné množstvo inžinierstva.
A ako môže niekto nosiť taký veľký a ťažký kostým bez toho,
aby vyzeral ako maskot?
Mysleli by ste si, že vyrobiť taký ťažkopádny kostým bude ľahké,
ale v skutočnosti to vôbec nebolo ľahké.
Boli tam misie k spúšťaču krosien,
ktoré mali byť komické tým, ako temno vtipné boli.
A boli tam aj iné,
z ktorých sme chceli dostať čo najviac napätia.
Vedeli sme, že čím ťažkopádnejšie to bude,
tým viac to bude bolieť.
Ako vo filme Gravitácia,
keď chce niekto niečo dosiahnuť a nemá zotrvačnosť,
je preňho fyzicky nemožné snažiť sa viac.
Bolo to také.
Buďte statočný. Ste veľmi statočný.
Máme viaceré scény, kde postavy kráčajú po lávke
k časovým krosnám, aby ich opravili
alebo vyriešili určitý problém, a následkom toho,
jedna z vecí, ktoré sa stanú, keď tam postavy vyjdú,
je, že ju zasiahne temporálne žiarenie.
Ak nie sú opatrní
a ak je temporálne žiarenie privysoké,
ich obleky sa začnú ničiť a budú z nich špagety.
Takže takmer vo všetkých záberoch
sú na samotnom obleku nejaké vizuálne efekty.
Na obraze ich ničíme a znehodnocujeme,
trháme vlákna, ktoré vyzerajú ako špagety,
rovnako ako v iných temporálnych vizualizáciách.
Je to veľmi zaujímavý proces,
snažiť sa nájsť jazyk,
ktorý sa hodí do rozpadajúceho prostredia.
Točili sme rýchlosťou 40 obrazov za sekundu,
aby sa všetci pohybovali trochu pomalšie.
Skvelé výkony podali Owen aj Jonathan,
ktorí boli v oblekoch.
Stlačiť zelený gombík!
Na niektorých záberoch sú obleky úplne počítačové,
ale snažili sme sa skutočné obleky používať čo najviac.
Áno!
Pánečku.
Čo mám urobiť?
Buď Posvätná časová os alebo nič.
Posvätná časová os nestojí za záchranu, Loki.
Dokonca aj tam je plno smrti, deštrukcie
a neprávosti.
Naozaj chceš byť boh, ktorý všetkých pripraví o slobodnú vôľu,
len aby si ju zachránil?
Ale načo bude slobodná vôľa, ak budú všetci mŕtvi?
A prečo by sme mali zomrieť bez boja?
Kto si, aby si rozhodol, že nemôžeme zomrieť v boji?
Tom mi na začiatku druhej série povedal,
že ak sa má Loki stať lepšou verziou samého seba,
nemôže to urobiť bez toho,
aby prijal svoju minulosť.
Takže musí prijať aj všetky svoje neduhy.
Bolo zaujímavé, že skutočným hrdinom
sa stane chlapík, ktorý zo svojich rozhodnutí nebude mať žiaden osoh…
Dostane trón, po ktorom vždy túžil,
ale nie tak, ako kedy čakal.
Chce byť so svojimi priateľmi a nemôže.
Aby urobil skutočný krok obety,
musí naozaj pochopiť, kto je.
Loki, čo to robíš?
Viem, čo chcem.
Viem, aký druh boha musím byť…
pre vás.
Pre nás všetkých.
A keď vstúpi do časových krosien a obetuje sa,
je to jeho chvíľa, ktorá ho vždy čakala
a ešte sme ju nevideli.
Chceli sme, aby sa z malého boha
stal Boh s veľkým B.
Na úplnom konci
sme v návrhu scenára mali niečo,
s čím sme obaja mali problém.
A v tomto návrhu Loki nezničil krosná.
Zachránil ich pred implóziou a potom vystúpil na trón.
Niečo nebolo v poriadku, no nevedeli sme čo.
Snaží sa zachrániť krosná
a získa trón.
Problém bol v tom, že v tom nebola obeta
a povedali sme si, že prečo nezničí krosná,
aby na seba prevzal ich obrovskú zodpovednosť?
Nebude z toho nič mať.
Teraz je to také zrejmé, úplne správna voľba.
Ale bol to prelomový okamih vo vývoji,
keď sme si uvedomili, že Loki musí zničiť krosná a stať sa nimi.
Vidíme, ako sa mu stráca normálne oblečenie,
odhaľuje finálny kostým
a opäť mu začínajú rásť rohy.
Už sme natočili Toma, ako stúpa po schodoch
a vystupuje na svoj budúci trón,
pričom sa drží času a snaží sa ho držať pokope.
To bol vskutku veľkolepý okamih.
Bolo ťažké urobiť taký kostým,
lebo musel vyzerať ako rúcho mnícha,
ale zároveň aj vždy chcel sedieť na tróne a byť kráľom.
A zaujíma pozíciu niekoho,
kto bude na všetko dohliadať ako kráľ, ale s pokorou.
S pokorou, ktorú prináša táto zodpovednosť.
Takže sme museli prísť na to, ako ten kostým vyjadrí toto všetko.
-Veľké finále. -Veľké finále Lokiho.
-Áno. -Prvej a druhej série.
Je rezonujúce, dojímavé, lebo si prešiel mnohým.
Veľa bojoval, veľa trpel a…
Toľko otázok.
A vrátiť sa k tomu
je ako opätovne niečo prijať.
Alebo sa istým spôsobom znovu definovať.
Myslím, že je zaujímavé, že od začiatku,
teda od novembra,
-sme sa bavili, že je to organické. -Áno.
-A je to tá organická časť Lokiho. -Áno.
-Je to skutočné. Tak či onak. -Veľmi skutočné.
Je to vnútrajšok vonkajška.
Áno, je.
Páči sa mi, že sú to staré známe farby
aj tvar,
ale teraz z toho cítiť pokoru.
-Takže už žiadne… -Brnenie.
žiadne brnenie, kov a pancier.
-Je to hybrid. -Je to zraniteľnejšie.
Áno. A je to hybrid
tak trochu kráľa a… mnícha.
-Však? -Áno.
Toto je rúcho niekoho,
kto je zasvätený istému cieľu,
-väčšiemu ako je on. -Správne.
Je to odev, z ktorého cítiť účel a činnosť.
-A váhu. -A váhu.
-Áno. -Áno.
Mobius v šiestej epizóde povedal:
„Poslanie je častejšie bremeno než sláva.
„Svoje bremeno si vyberáš sám.“
A tento plášť znamená, že prijíma to bremeno.
Prvých desať rokov filmov s Lokim bolo o sláve.
Bol to zloduch, išiel po tróne.
V tejto sérii sa naučí, že jeho veľkolepé poslanie
je niesť bremeno za všetkých.
Prijíma to, že sa z neho počas posledných dvoch sérií
stal starostlivý človek,
ale zároveň prijíma svoju minulosť
a status asgardského boha
držať všetko pohromade a zachrániť svojich priateľov.
Dáva nám šancu.
Jeho magická sila poloboha
je utužená, lebo si uvedomí,
že tým, ako riadi čas,
sa príbeh vlastne končí.
A je to jeho jediný odpor voči veľkému plánu Toho, kto ostáva.
Bola tu obrovská príležitosť
ukázať vývoj postavy
z niekoho malicherného na niekoho, kto sa obetuje pre druhých
a cíti v tom hodnotu.
A rozprávať ten príbeh, obzvlášť dnes, bolo darom.
Rovnako dôležité bolo podľa mňa to,
že to nie je bežná obeta superhrdinu,
ale taká, ktorej výhody nikdy nepocíti.
Nezachráni svojich priateľov, aby s nimi mohol byť.
Je to čistá obeta.
Je Atlasom na konci času, ktorý drží všetko pokope.
Vzišlo to z túžby povedať príbeh,
ktorý má mýtickú váhu
a hodí sa k severskej mytológii, na ktorej je všetko postavené.
Pamätám si,
že pred vyše dvoma rokmi som si toto obliekol v prvej sérii.
Prvá séria pôsobila ako nový začiatok,
pretože sme Lokiho zbavili všetkého, čím bol známy,
a vzďaľovalo ho to od Asgardu, Thora a Odina.
Nový začiatok, nový príbeh, nová kapitola.
Mám na sebe tento kostým
a dúfam, že diváci prijmú a budú inšpirovaní našim novým príbehom.
Bez ohľadu na to, ako tvrdo pracujete, máte vždy pocit neistoty.
Pomyslíte si: „Dúfam, že sa im to zapáči
„a že budú rovnako nadšení touto novou myšlienkou ako ja.“
Mám veľké šťastie a som vďačný divákom,
lebo sa zdá, že majú záujem
o myšlienky, postavy, svet a TVA
a skvelé výkony nových hercov v tomto filmovom vesmíre Marvelu.
Takže som nesmierne vďačný
a ak mám byť úprimný, veľmi sa teším.
Preklad titulkov: Peter Sirovec